തവക്കല്ന ആപ്പില് പുതിയ അപ്ഡേഷന് ജിദ്ദ: പുതിയ അപ്ഡേഷനുമായി തവക്കല്ന ആപ്. ഇമ്യൂണ് സ്റ്റാറ്റസിന്മേലുള്ള തട്ടിപ്പുകള്ക്ക് തടയിടുന്നതിനാണ് പുതിയ അപ്ഡേഷന്. സൗദി പൗരന്മാര്ക്കും രാജ്യത്തെ വിദേശികള്ക്കും കോവിഡ് സാഹചര്യത്തില് ഗവണ്മെന്റുമായി ബന്ധപ്പെട്ട വ്യക്തിഗത സേവനങ്ങള്ക്കുള്ള മൊബൈല് ആപ്പാണിത്. ഇനി മുതല് ഇമ്യൂണ് സ്റ്റാറ്റസ് സ്ക്രീന് ഷോട്ട് എടുക്കാന് സാധിക്കാത്ത രൂപത്തിലാണ് പുതിയ സെക്യൂരിറ്റി അപ്ഡേഷന് വന്നത്. ഇമ്യൂണ് സ്റ്റാറ്റസ് സ്ക്രീന് ഷോട്ട് എടുക്കാന് ശ്രമിച്ചാല് സെക്യൂരിറ്റി പോളിസി കാരണം സ്ക്രീന് ഷോട്ട് എടുക്കാന് സാധിക്കില്ലെന്ന മെസേജാവും ആന്ഡ്രോയിഡ് ഫോണുകളില് ലഭിക്കുക. ആപ്പിള് ഫോണുകളില് വെള്ള നിറത്തിലുള്ള സ്ക്രീനും. ഇമ്യൂണ് സ്റ്റാറ്റസ് സ്ക്രീന് ഷോട്ട് എടുക്കുന്നതിന് മാത്രമേ വിലക്കുള്ളൂ. ഹെല്ത്ത് പാസ്പോര്ട്ട് തുടങ്ങി മറ്റു കാര്യങ്ങളുടെ സ്ക്രീന് ഷോട്ട് എടുക്കുന്നതിന് ഇപ്പോഴും സാധിക്കും.The post തവക്കല്ന ആപ്പില് പുതിയ അപ്ഡേഷന് first appeared on MalayalamExpressOnline.